Бакнеж

Бакнеж, бацувка, целивка, целувка — допирање на одреден предмет или личност со помош на усните. Бакнувањето е научено однесување, поврзано со додворувањето забележано меѓу животните. Бакнежот како појава е забележан и кај многу нечовечки примати.

Бакнежот обично се смета основен сексуален чин, при кој партнерите се допираат со усните. Најчесто и се допираат со јазиците при што се разменува плунка. Се смета дека бакнежот има најголем потенцијал при будењето на нагоните, бидејќи усните се чувствителна ерогена зона. Постојат и случаи во кои бакнежот не се остварува со помош на усните, како т.н. „ескимски бакнеж“ што се остварува со триење на носевите. Денес, општо прифатена норма е дека бакнежот означува љубов или привлечност.

Бакнежот како мотив во уметноста и во популарната култура
Бакнежот како мотив во книжевноста
 „Бакнеж“ — песна на македонскиот поет Блаже Конески од 1988 година.Блаже Конески, Црква. Скопје: Арс Ламина - публикации, 2021, стр. 32.
 „Песна за првиот бакнеж“ — песна на шпанскиот поет Федерико Гарсија Лорка.Федерико Гарсија Лорка, Песме. Рад, Београд, 1970, стр. 68.
 „Бавча“ — песна на францускиот поет Жак Превер.Жак Превер, Чари велеграда. БИГЗ, Београд, 1972, стр. 75.

Бакнежот како мотив во популарната музика
 Кис (англиски: Kiss = бакнеж) — американска рок-група, основана во 1973 година.Kiss (пристапено на 21.4.2024)
 „Бакни ме црно“ (англиски: Kiss Me Black) — песна на австралиската рок-група Брдеј парти (The Birthday Party) од 1982 година.DISCOGS, The Birthday Party ‎– Junkyard (пристапено на 5.8.2020)
 „Смртоносен бакнеж“ (англиски: Deadly Kiss) — песна на американската рок-група Kyuss од 1991 година.Discogs, Kyuss ‎– Wretch (пристапено на 8.1.2021).
 „Нахрани ме со твојот бакнеж“ (англиски: Feed Me With Your Kiss) - песна на британската рок-група Мај блади валентајн (My Bloody Valentine) од 1988 година.Discogs, My Bloody Valentine – Isn't Anything (пристапено на 28 јануари 2021)
 „Во Франција се бакнуваат на главната улица“ (англиски: In France They Kiss On Main Street) — песна на канадската поп-музичарка Џони Мичел (Joni Mitchell) од 1975 година.Joni Mitchell – The Hissing Of Summer Lawns (пристапено на 26.4.2023)
 „Совршениот бакнеж“ (англиски: The Perfect Kiss) — песна на британската поп-рок група Њу ордер (New Order) од 1985 година.Discogs, New Order ‎– Low-life (пристапено на 9.3.2021)
 „Бакнеж“ (англиски: Kiss) — песна на американскиот поп-музичар Принс (Prince) од 1986 година.DISCOGS, Prince And The Revolution ‎– Kiss (пристапено на 5.8.2020)
 „Цицај ми го бакнежот“ (англиски: Suck my kiss) — песна на американската рок-група Ред хот чили пеперс од 1991 година.Discogs, Red Hot Chili Peppers ‎– Blood Sugar Sex Magik (пристапено на 8 март 2021)
 „Бакни ме во автобусот“ (англиски: Kiss Me On The Bus) — песна на американската рок-група Риплејсментс (The Replacements) од 1985 година.The Replacements – Tim (пристапено на 22.1.2024)
 „Бакнежи на ветрот“ (англиски: Kisses On The Wind) — песна на американската поп-пејачка Нене Чери (Neneh Cherry) од 1989 година.Neneh Cherry – Raw Like Sushi (пристапено на 25.5.2022)

Бакнежот како мотив во филмот
 „Бакнеж за добра ноќ“ - американски филм во режија на Рени Харлин.„Бакнеж за добра ноќ“, Антена, број 888, 3.7.2015, стр. 14.
 „Бакнежот“ (англиски: The Kissing Booth) - американски филм од 2018 година, во режија на Винс Марчело.

 Наводи 

 Надворешни врски 


Категорија:Интимни односи
Категорија:Личен живот
Категорија:Поздрави